Orientplatan

Orientplatan (Platanus orientalis) er et stort, løvfellende tre som hører hjemme i det østlige middelhavsområdet og Vest-Asia.

Det blir opptil 30 m høyt med en bred, irregulær krone. Barken er lyst rødbrun og skaller av i runde flak som etterlater gule flekker. Bladene er håndflikete med 5 fliker som er dypt innskåret. Treet er sambu med adskilte hann- og hunnblomster på samme tre. Fruktstandene er 15 cm lange med 2–5 frukter. Frukten er kulerund med en diameter på 30 mm; den er en samling av smånøtter med krumme torner.

Orientplatan vokser på fuktig jord langs elver sammen med or, pil og poppel. Arten vokser opprinnelig i middelhavslandene østover fra tidligere Jugoslavia og videre østover til Iran. Den kaster tett skygge og er vanlig dyrket i hele middelhavsområdet og i Asia østover til Himalaya. Dyrkete trær klarer seg godt også på tørr jord. Orientplatan er mindre hardfør enn hybriden londonplatan og er ikke så vanlig plantet lenger nord i Europa.

Kilder

Eksterne lenker 
 

Proteales
Planter formelt beskrevet i 1753
Planter formelt beskrevet av Carl von Linné